Bemutatkozás
A Martfűi Városszépítő Egyesület 2009-ben alakult, bírósági bejegyzése 2010 - ben történt meg. Létszáma (rendes tag és pártoló tag) 40 fő.
Célja: Martfű város esztétikai képének fokozatos fejlesztése, javítása, építészeti-, művészeti-történelmi emlékeinek összegyűjtése, ápolása, természeti környezetének megóvása, szépítése.

Az alábbi közfeladatokban végez közhasznú tevékenységet: 
nevelés-, oktatás, ismeretterjesztés; kulturális tevékenység; kulturális örökség megóvása; műemlék védelem; természetvédelem, állatvédelem; környezetvédelem; gyermek- és ifjúságvédelem; ár- és belvízvédelem ellátásához kapcsolódó tevékenység.
Az alábbiakban bemutatunk néhányat az egyesület feladatai közül, és példákkal illusztráljuk a megvalósításukat.
Kezdeményezi, és megvalósítja a város „zöldarculatának” fejlesztését, bővítését, fásítását, virágosítását, parkosítását…..

Megvalósítva: A Szolnoki út Sportpálya előtti szakaszának két oldala.

Részt vesz a város építészeti,várostörténeti értékeinek feltárásában,megismertetésében. Megvalósítva: A Kövér János féle kereszt restaurálása. (Kastélyszálló előtt)

Anyagi- és fizikai lehetőségei szerint megtervezi és megvalósítja a város egyes

közterületeinek parkosítását, rehabilitációját. 
Megvalósítva: Gazdasági Városrész játszótere környékének átalakítása Közösségi Térré külső segítséggel.

Az ifjúság környezet- és természettudatos nevelése érdekében táborokat szervezhet önkéntes munkavégzésre az Egyesület céljainak megvalósítása érdekében, a város javára. Megvalósítva: 1. Városszépítő Gyerektábor 2015.
Rendezvényeket,…..sporteseményeket szervezhet. 

Megvalósítva: Évek óta megrendezett Lábtenisz és Streetball Bajnokság.
….Megemlékezéseket…szervezhet. 

Megvalósítva: 130 éves a 130-as vasútvonal.

Tájékoztatási,..oktatási tevékenységet végezhet,…

Megvalósítva: Zöld Sátor program létrehozása, üzemeltetése az iskolákban, egyéb rendezvényeken évről-évre.
Ezek csak kiragadott példák, részletesebben megismerheti az Egyesület tevékenységét a saját honlapukon, ill. a városi médiában (újság, honlap).
